open-index/open-wikipedia-markdown huggingface dataset:
Ջերեմի Իրվին

**Ջերեմի Ուիլյամ Ֆրեդրիկ Սմիթ** (, ), անգլիացի դերասան, ով ավելի հայտնի է **Ջերեմի Իրվին** () անվամբ։

2011 թվականին նա նկարահանվել է «Մարտական ձի» էպիկական ռազմական ֆիլմի գլխավոր դերում, ինչը միանգամից Իրվինին դարձրեց կինոաստղ։ 2012 թվականին Իրվինը խաղաց Փիփի դերը Չարլզ Դիկենսի վեպի «Մեծ հույսեր» էկրանավորման մեջ։ Նա նաև լայն ճանաչում է գտել քննադատների շրջանում «Հիմա ճիշտ ժամանակն է» (2012) անկախ ֆիլմում իր դերի համար, որը նրա անունն ընդգրկեց Հոլիվուդի արագ ծագող աստղերի ցանկում։

## Կենսագրություն
Իրվինը ծնվել և մեծացել է Գամլինգեյում՝ Քեմբրիջշիր կոմսությունում։ Նրա մայրը՝ Բրիջեթը, քաղաքական գործիչ է տեղական ինքնակառավարման մարմիններում, իսկ նրա հայրը՝ Քրիս Սմիթը՝ ինժեներ։ Իրվինն ունի երկու կրտսեր եղբայր՝ Լոուրենսը և Թոբին, փոքրիկ դերասան, որը խաղացել է պատանի Փիփի դերը «Մեծ հույսեր» ֆիլմում։ Բեմական անունը Իրվինը վերցրել է ի պատիվ պապի։ Տասնինը տարեկանում նա ցանկանում էր զորակոչվել բրիտանական բանակ, սակայն նրան մերժեցին, երբ բացահայտվեց, որ Իրվինը դիմումի մեջ ստել է շաքարային դիաբետի մասին։ Տասնվեց տարեկանում նա սկսեց խաղալ բեմում, երբ մասնակցում էր  Բեդֆորդշիրում գտնվող «Բեդֆորդ Մոդերն» դպրոցի բեմականացումներում, որտեղ, ի թիվս այլ դերերի, խաղացել է Ռոմեո։ Ավելի ուշ ընդունվեց Ազգային երիտասարդական թատրոն։

Ավարտելով տարեկան նախապատրաստական դասընթացը Լոնդոնի Երաժշտության և դրամատիկ արվեստի ակադեմիայում՝ Իրվին երկու տարի անցկացրեց՝ ուղարկելով իր ռեզյումեն, ապարդյուն փորձելով ստանալ դերասանական աշխատանք։ Նա համարյա հանձնվել էր, նախքան մեծ դեր ստանալը «Մարտական նժույգ» ֆիլմում։

## Անձնական կյանք
Իրվինն ունի 1-ին տիպի շաքարային դիաբետ։

## Ֆիլմագրություն
[մինի|263x263փքս|Իրվինը [Տորոնտոյի կինոփառատոն|Տորոնտոյի կինոփառատոնում, 2012 թվականի սեպտեմբեր]]

## Ծանոթագրություններ

## Արտաքին հղումներ
* 
* 

Կատեգորիա:21-րդ դարի անգլիացի տղամարդ դերասաններ
Կատեգորիա:Անգլիացի դերասաններ
Կատեգորիա:Անգլիացի կինոդերասաններ
Կատեգորիա:Անգլիացի տղամարդ թատրոնի դերասաններ
Կատեգորիա:Անգլիացի տղամարդ կինոդերասաններ
Կատեգորիա:Անգլիացի տղամարդ հեռուստատեսային դերասաններ
Կատեգորիա:Բրիտանացի հեռուստատեսային դերասաններ
Կատեգորիա:Թատրոնի դերասաններ
Կատեգորիա:Հեռուստատեսային դերասաններ
Եվգենիա Զբրուևա

**Եվգենիա Զբրուևա**  (, ), ռուս օպերային երգչուհի (կոնտրալտո)։ ԽՍՀՄ վաստակավոր արտիստ (1922)։

Կոմպոզիտոր Պյոտր Բուլախովի դուստրը։

## Կենսագրություն
Երաժշտական կրթություն ստացել է Մոսկվայի կոնսերվատորիայում։ 1894 թվականից հանդես է եկել Մոսկվայի կայսերական օպերայի թատերախմբում, 
1905-1918 թվականներին՝ Մարիինյան թատրոնի բեմում, որտեղ Խովանշչինա օպերայում առաջինն է կատարել Մարֆայի դերերգը, Չայկովսկու «Մաշիկներ» օպերայում՝ Սոլոխի դերերգը։

Բնակվել է Պետրոգրադի «Բենուայի տանը», Մոսկվայում՝ Կուզնեցկի մոստ փողոցի վրա գտնվող Սոկոլի եկամտաբեր տանը։

## Ծանոթագրություններ

## Արտաքին հղումներ
* 

Կատեգորիա:Ռուս օպերային երգչուհիներ
Կատեգորիա:ՌԽՖՍՀ վաստակավոր արտիստներ
Կատեգորիա:Մոսկվայի կոնսերվատորիայի շրջանավարտներ
Կատեգորիա:Խորհրդային օպերային երգիչներ և երգչուհիներ
Սևլիևվո

**Սևլիևվո** (), քաղաք Բուլղարիայի հյուսիսկենտրոնական մասում, Գաբրովոյի մարզի` մեծությամբ երկրորդ, Սևլիևվո համայնքի կենտրոնական քաղաքը։

Քաղաքի բնակչությունը 2009 թվականի դեկտեմբերի 31-ի տվյալներով կազմում է 24 065 մարդ։

## Պատմություն
Միջնադարում Ռոսիցա գետի աջ ափին գտնվում էր **Խոտալիչ** բերդը։ 17-րդ դարում քաղաքի ձախ ափը կոչվում էր **Սերվի** - **Սելվի** - **Սևլիևվո**։ Ռուս հին գրականության մեջ հայտնի է որպես Սելվի։

## Քաղաքական իրավիճակ
thumb|290px|Կենտրոնական հրապարակ
Սևլիևվո համայնքի կմետը (քաղաքապետ) 2011 թվականի ընտրությունների արդյունքներով Իվան Իվանովն է։

## Հայտնի բնիկներ
* Մառա Բելչևա (1868-1937), բուլղարացի բանաստեղծուհի և թարգմանչուհի
* Իլարիոն (Արաբաջիև), միտրոպոլիտ
* Իվանիչկա Պետրովա Գեորգիևնա (ծնվել է 1937 թվականին), բուլղարացի պատմաբան, ազգագրագետ
* Մալինա (ծնվել է 1967 թվականին), բուլղարացի երգչուհի

## Քույր քաղաքներ
Քույր քաղաքներն են՝
#  Բիլ (Շվեյցարիա)
#  Սոֆադես (Հունաստան)
#  Բոբրույսկ (Բելառուս)
#  Վալաշսկե Մեզիրժիչի (Չեխիա)
#  Լեգիոնովո (Լեհաստան)
#  Մալկարա (Թուրքիա)
#  Գևգելիա (Մակեդոնիա)

## Բնակչություն

## Ծանոթագրություններ

## Քարտեզներ
* Положение на электронной карте bgmaps.com
* Положение на электронной карте emaps.bg
* Положение на электронной карте Google

## Արտաքին հղումներ
* Община Севлиево
* Севлиево представя
* VisitSevlievo.com — Неофициален пътеводител и онлайн презентация на град Севлиево 

Կատեգորիա:Բուլղարիայի բնակավայրեր
Կատեգորիա:Բուլղարիայի քաղաքներ
Վալեսկա Գրիզեբախ

**Վալեսկա Գրիզեբախ** (, ), գերմանացի ռեժիսոր։

## Կենսագրություն
Վալեսկա Գրիզեբախը ծնվել է 1968 թվականին Բրեմենում։ Փիլիսոփայություն և գերմաներեն է սովորել Բեռլինում, Մյունխենում և Վիեննայում։ Վիեննայի կինոակադեմիայում 1993 թվականից ուսանել է նաև ռեժիսուրա Պետեր Պացակի,  Վոլֆգանգ Գլյուքի և Միխայել Հանեքեի մոտ։ Նրա «Եղիր իմ աստղը» ավարտական  ֆիլմը 2002 թվականին ներկայացվել է Ադոլֆ Գրիմե մրցանակին, Տորոնտոյի միջազգային կինոփառատոնում արժանացել է Կինոքննադատների մրցանակին և ստացել Թուրինի կինոփառատոնի Մեծ մրցանակը։ Երկրորդ խաղարկային ֆիլմը՝ «Բաղձանքը», առաջին անգամ ցուցադրվել է 2006 թվականին Բեռլինալեի մրցութային ծրագրում։ Ֆիլմը բազմաթիվ պարգևների է արժանացել, այդ թվում՝ Ժյուրիի հատուկ մրցանակին Բուենոս Այրեսում, Աստուրիասի մեծ մրցանակին Խիխոնի միջազգային կինոփառատոնում և Ժյուրիի հատուկ մրցանակին Վարշավայի միջազգային կինոփառատոնում։ «Վեսթերն» ֆիլմը 2017 թվականին ներկայացվել է Ոսկե ծիրան կինոփառատոնի «Խաղարկային ֆիլմերի մրցույթ» ծրագրում։

## Ֆիլմեր
* Գոբի անապատում (1997)
* Բեռլինո (1999)
* Եղիր իմ աստղը (2001)
* Բաղձանք (2006)
* Վեսթերն (2017)

## Մրցանակներ
* 2001 թվական - Առաջին քայլեր մրցանակ «Եղիր իմ աստղը» ֆիլմի համար
* 2001 թվական - Տորոնտոյի կինոփառատոնի մրցանակ «Եղիր իմ աստղը» ֆիլմի համար
* 2001 թվական - Տորոնտոյի միջազգային կինոփառատոնում Կինոքննադատների մրցանակ (Հատուկ հիշատակում) «Եղիր իմ աստղը» ֆիլմի համար
* 2006 թվական - Festival Internacional de Cine Independiente-ի ժյուրիի մրցանակ, Բուենոս Այրես
* 2006 թվական - Պեզարոյի կինոփառատոնի Lino Micciché մրցանակ
* 2006 թվական -  Աստուրիասի մեծ մրցանակ Խիխոնի միջազգային կինոփառատոնում «Բաղձանք» ֆիլմի համար

## Ծանոթագրություններ

## Արտաքին հղումներ
* 
* Valeska Grisebach sur filmportal.de

Կատեգորիա:Գերմանացի ռեժիսորներ
Կատեգորիա:Գերմանացի սցենարիստներ
Աղջիկը իմ դռան մոտ

«**Աղջիկը իմ դռան մոտ**» ( ), ռեժիսոր Ջուլի Չունի կինոֆիլմն է, որը թողարկվել է 2014 թվականին։

## Սյուժե
Տեսուչ Լի Յուն Նամը անհարմար պատահարի պատճառով փոխադրվում է ծովափնյա փոքր քաղաք, որտեղ պետք է գլխավորի տեղի ոստիկանական բաժանմունքը։ Նոր միջավայրում նա իրեն չի գտնում և սկսում է շատ խմել։ Մի անգամ նա հանդիպում է 14-ամյա աղջկա, ում ծաղրում էին նրա համադասարանցիները, իսկ հետո իմանում է, որ այդ աղջկան պարբերաբար ծեծում են նրա ծնողները գտնվելով հարբած վիճակով։ Յուն Նամը պաշտպանում է Սուն Դո Հի (այդպես են դիմում աղջկան), ով շուտ գրավում է ուրիշների վստահությունը, իսկ հաջորդ ծեծից հետո նա գնում է տեսուչի տուն։ Ոստիկանուհին որոշ ժամանակով ապաստանում է դեռահաս աղջկան։ Այդ ժամանակ պարզվում է որ տեսուչ Յուն Նամ-ին կասկածել են լեսբիական կապի մեջ։

## Դերերում
* Պէյ Տունա - Տեսուչ Լի Յուն Նամ
* Կիմ Սե Ռոն - Սուն Դո Հու
* Սոն Սե Պյոկ - Պակ Յոն Հա
* Կիմ Չին Կու - Պակ Չում Սուն, (Յոն Հայի մայրը)
* Չան Հի Չին - Ըն Չուն (Յուն Նամի ընկերուհին)
* Մուն Սուն Կըն - Նամ Կյոն Դե (Սեուլի ոստիկանության պետ)
* Կիմ Մին Չէ - Չուն Հո

## Ծանոթագրություններ

Կատեգորիա:2014 դրամա ֆիլմեր
Կատեգորիա:2014 ֆիլմեր
Կատեգորիա:Կորեերեն ֆիլմեր
Կատեգորիա:Հարավկորեական ֆիլմեր
Կատեգորիա:Ֆիլմեր այբբենական կարգով
Կատեգորիա:Ֆիլմեր ոստիկանների մասին
Կատեգորիա:2010-ականների կորեերեն ֆիլմեր
Կատեգորիա:Հարավկորեական դրամա ֆիլմեր
Ադրենո

**Adreno-ն** մի շարք գրաֆիկայի մշակման միավորների (GPU) կիսահաղորդչային մտավոր սեփականության միջուկ, որը զարգացվում է Qualcomm կողմից և օգտագործվում վեջինիս ֆիրմային պրոցեսորներում (SoCs): Միջուկը ի սկզբանե մշավկել է ATI Technologies կանադական կազմակերպության կողմից և անվանվել Imageon: 2006 թվականին AMD-ն գնել է ATI Technologies-ը։ 2009 թվականին Qualcomm-ը գնելով AMD-ից Imageon-ը վերանվանեց տվյալ ապրանքանիշը և ստեղծեց Adreno-ն։

## Տեխնիկական մանրամասներ
### Տարբերակներ
Ընկերությունն առաջարկում է Adreno-ի տարբեր մոդիֆիցացիաներ իր Snapdragon ֆիրմային պրոցեսորներում։

## Ծանոթագրություններ

Կատեգորիա:Համակարգչային տեխնոլոգիաներ
As If It’s Your Last

**«As If It’s Your Last»** (), սինգլ է, որը ձայնագրվել է Blackpink խմբի կողմից։ Թողարկվել է 2017 թ. հունիսի 22-ին YG Entertainment լեյբլի կողմից, *KT Music* հովանավորությամբ։

## Նախապատրաստում և ներկայացում
2017 թ. մայիսի կեսերին  YG Entertainment հայտարարեց Blackpink խմբի վերադարձի մասին, որը պետք է տեղի ունենար հունիսին, իսկ արդեն հունիսի 5-ին տեղեկություներ տարածվեցին նոր տեսահոլոակի նկարահանման մասին։ Հենց նույն օրը Յան Հյոն Սոկը հաստատել է իր հունիսյան վերդարձը։ 2017 թ. հունիսի 6-ին հայտարարեցին, որ իրենց վերադարձը տեղի կունենա հունիսի 15-ից մինչև հունիսի 20-ը։ Հունիսի 13-ին հայտնի դարձավ, որ վերադարձը կլինի հունիսի 22-ին։ Հունիսի 16-ից մինչև 18-ը հրապարակվում էին տեսահոլովակի փոքր մասեր ամեն մի աղջկա մասնակցությամբ։

Հունիսի 19-ին հայտարարեցին երգի անվանումը՝  «As If It’s Your Last»: Նաև հայտնի դարձավ, որ սինգլը նվեր է ֆանատների համար մինչ նոր ալբումի՝ Square Three թողարկումը։ Հունիսի 20-ին YouTube պաշտոնական էջում և «V» կայքում հրապարակվեց տեսահոլովակի թիզերը։ Հաջորդ օրը նկարահանումներից տեսանյութ հրապարակվեց  և նրանք հայտարարեցին, որ կանցկացնեն շոուքեյս սինգլի հրապարակման օրը։

Հենց առաջին օրը տեսահոլովակը հավաքեց 13 միլիոն դիտում, դառանալով ամենից շատ դիտում ունեցողը ինչպես (նախկինում ռեկորդը պատկանում էր BTS խմբին)տղաների այնպես էլ աղջիկների խմբերի մեջ (նախկինում ռեկորդը պատկանում էր Twice խմբին), ինչպես նաև ամենից շատ դիտված կորեական տեսահոլովակը PSY-ի «Gentleman» երգի տեսահոլովակից հետո։

Հունիսի 24-ին հրապարակվեց երգի պարային պրակտիկա։

Պրոմուշեն «As If It’s Your Last» վաճառվում է տարբեր երաժշտական շուներում և շարունակվում է մինչև խմբի շոուքեյսը Ճապոնյաում հուլիսի ավարտը։ Հունիսի 24-ին Blackpink առաջին անգամ մասնակցեց Music Core-ին։

## Չարթեր

## Պարգևներ և անվանակարգեր
### Երաժշտական շոուներ

## Ծանոթագրություններ

Կատեգորիա:2017 երգեր
Կատեգորիա:2017 սինգլներ
Կատեգորիա:Blackpink խմբի երգեր
Կատեգորիա:Սինգլներ այբբենական կարգով
Ազիդներ

**Ազիդներ**, ազոտաջրածնական թթվի՝ HN3 ածանցյալներ։ Թթվի ջրածինը կարող է փոխարինվել մետաղով՝ առաջացնելով աղեր՝ NaN3 և այլն, հալոգենով՝ CIN3 և այլն, օրգանական ռադիկալով՝ RN3 կամ օրգանական թթվի մնացորդով՝ RCO–N3 (ազոիմիդներ)։ Ծանր մետաղների ազիդները, հատկապես կապարինը, անգամ խոնավ վիճակում օժտված են հարվածից ուժեղ պայթելու հատկությամբ և կիրառվում են որպես դետոնատորներ (անդրապայթիչ)։ Օրգանական ազիդները նույնպես պայթուցիկ են։

Կատեգորիա:Ազիդներ
Ալեքսանդր Բելով (1876-1940)

**Ալեքսանդր Բելով** (, ), ռուս զորահրամանատար, գեներալ-մայոր (13.07.1919), Ռուս-ճապոնական, Առաջին համաշխարհային և Քաղաքացիական պատերազմների և Սիբիրում Սպիտակ շարժման մասնակից։

## Կենսագրություն
Ալեքսանդր Բելովը ծնվել է 1876 թվականի փետրվարի 23-ին։ Սերվել է Աթբասարսկի գավառի սիբիրյան կազակներից (այժմ՝ Ղազախստանի Աքմոլայի մարզ)։ Սիբիրյան կադետական կորպուսի (1893) և Նիկոլաևսկի հեծելազորային ուսումնարանի (1895) շրջանավարտ է։ Ծառայել է լեյբ-գվարդիայի Համա-կազակական գնդում։

## Մասնակցություն Ռուս-ճապոնական պատերազմին
Մասնակցել է Լյոյանի և Մուկդենի տակ մղվող մարտերին։ Եղել է Սիբիրյան կազակական գնդի ենթաեսաուլ, Մուկդենի ճակատամարտում հրետանին փրկելու համար ստացել է եսաուլի կոչում։

## Մասնակցություն Առաջին համաշխարհային պատերազմին
Առաջին համաշխարհային պատերազմի ժամանակ արդեն գնդապետ էր, Սիբիրյան կազակական դիվիզիայի 1-ին բրիգադի և Սիբիրյան կազակական գնդի հրամանատարն էր։ Պարգևատրվել է Գեորգիևյան զենքով։
.

## Մասնակցություն Քաղացիական պատերազմին
Ադմիրալ Կոլչակի ռուսական բանակում 1919 թվականին եղել է Սիբիրյան կազակական առանձնակի բրիգադի, հետագայում 3-րդ Սիբիրյան կազակական դիվիզիայի հրամանատար։ Այնուհետև եղել է 1-ին Օրենբուրգյան կազակական դիվիզիայի հրամանատար։ Պարգևատրվել է Սուրբ Գեորգիի IV աստիճանի շքանշանով։

1920 թվականին ծառայել է Հեռավորարևելյան բանակում, մինչև 1920 թվականի մայիսի 7-ը եղել է բանակային սանիտարա-էվակուացիոն հանձնաժողովի ներկայացուցիչ։ Եղել է գեներալ, Հեռավորարևելյան բանակի հրամանատարի հանձնակատար։

## Էմիգրացիայում
Հարբինում միավորել է գվարդիայի սպաներին, 1921-1923 թվականներին եղել է Արևելյան կազակական միության վարչության անդամ։ Մահացել է 1940 թվականի նոյեմբերի 26-ին Հարբինում։

## Ծանոթագրություններ

## Գրականություն
* Волков Е. В., Егоров Н. Д., Купцов И. В. Белые генералы Восточного фронта Гражданской войны: Биографический справочник. — М.: Русский путь, 2003. — 240 с. ISBN 5-85887-169-0.

## Արտաքին հղումներ
* БЕЛОВ АЛЕКСАНДР ИВАНОВИЧ

Կատեգորիա:Առաջին համաշխարհային պատերազմի մասնակիցներ
Կատեգորիա:Գեներալ-մայորներ
Կատեգորիա:Ռուսաստանի քաղաքացիական պատերազմի մասնակիցներ
Գերմանիայում ՅՈՒՆԵՍԿՕ-ի Համաշխարհային ժառանգության ցանկ

ՅՈՒՆԵՍԿՕ-ի Համաշխարհային ժառանգության ցանկում Գերմանիայի օբյեկտները թվով 41-ն են, որը կազմում է ընդհանուր թվի 3,9 %-ը (1073՝ 2017 թվականի դրությամբ)։ 38 օբյեկտներ ընդգրկված են մշակութային չափանիշներով, այդ թվում՝ 13-ը համարվում են մարդկային ստեղծագործական գլուխգործոց, մնացած 3-ը՝ բնական չափանիշներով։ Բացի դրանից 2016 թվականի դրությամբ ևս 18 օբյեկտ ներկայացված է թեկնածու ցանկում։

Գերմանիան վավերացրել է Համաշխարհային ժառանգության պաշտպանության կոնվենցիան 1976 թվականի օգոստոսի 23-ին։ Գերմանիայի առաջին օբյեկտն ընդգրկվել է ցանկում 1978 թվականին, Համաշխարհային ժառանգության հանձնաժողովի 2-րդ նիստում։

## Ցանկ
Տվյալ աղյուսակում տեղանքներն ընդգրկված են Համաշխարհային ժառանգության կողմից դասակարգված ձևով։

### Օբյեկտների աշխարհագրական դասավորվածություն



### [[ՅՈՒՆԵՍԿՕ-ի՝ նախկին hամաշխարհային ժառանգության օբյեկտների ցանկ|Ցանկից հեռացված օբյեկտ]]

## Թեկնածու օբյեկտների ցանկ
Աղյուսակում տեղանքներն ընդգրկված են ըստ հերթականության։ Այս ցանկում այն վայրերն են, որոնք ներկայացված են Գերմանիայի կառավարության կողմից՝ որպես թեկնածու օբյեկտներ։



### Օբյեկտների աշխարհագրական դասավորվածություն



## Տես նաև
* Միավորված ազգերի Կրթության, գիտության և մշակույթի կազմակերպություն
* Համաշխարհային ժառանգություն
* Եվրոպայում ՅՈՒՆԵՍԿՕ-ի Համաշխարհային ժառանգության օբյեկտների ցանկ

## Ծանոթագրություններ

## Արտաքին հղումներ
* ՅՈՒՆԵՍԿՕ-ի պաշտոնական կայք․ Գերմանիայում Համաշխարհային ժառանգության օբյեկտների ցանկ 
* Գերմանիայում Համաշխարհային ժառանգության վերաբերյալ հղումների տեղեկատու 
* ՅՈՒՆԵՍԿՕ-ի Համաշխարհային ժառանգություն  

Կատեգորիա:Գերմանիայի մշակույթ
Կատեգորիա:Գերմանիայի տեսարժան վայրեր
Կատեգորիա:Համաշխարհային ժառանգության ցանկեր

Կատեգորիա:Համաշխարհային ժառանգություն Եվրոպայում
Կատեգորիա:ՅՈՒՆԵՍԿՕ-ի Համաշխարհային ժառանգություն
Ալեք Աղայան

**Ալեք Աղայան** (, ), իրանահայ իրավաբան, Իրանի Խորհրդարանի պատգամավոր։ Իրանի առաջին բեռնափոխադրման ընկերության հիմնադիր։

## Կենսագրություն
Ալեք Աղայանը ծնվել է 1886 թվականին Ղազվին քաղաքում։ Նախնական կրթություն ստացել է Ռաշթ և Թավրիզ քաղաքներում, այնուհետև՝ Ժնևի համալսարանի հումանիտար ֆակուլտետում։ Վերադառնալով Թեհրան` միացել է Եփրեմ խանի խմբին, 1909 թվականին, Սահմանադրական շարժման խմբերի հետ համագործակցելով, մասնակցել է Թեհրանի գրավմանը։ 1910 թվականին մեկնել է Ժնև, այնուհետև` Բրյուսել, ուսումը շարունակել իրավաբանական ֆակուլտետում։ Ավարտելուց հետո վերդարձել է Թեհրան և դասավանդել տեղի համալսարանի իրավաբանական ֆակուլտետում։ Իրանի ազգային խորհրդարանի 5-րդ նստաշրջանում Ահմադ շահ Ղաջարի գահընկեցության որոշման ընդունման ժամանակ եղել է հարավային իրանահայության պատգամավոր։

Երկրորդ համաշխարհային պատերազմի ընթացքում՝ 1944-1946 թվականներին, Իրանի ազգային խորհրդարանի 14-րդ նստաշրջանում ընտրվել է հարավային իրանահայության պատգամավոր։

Մահացել է 1963 թվականին Թեհրանում։

## Ծանոթագրություններ

## Արտաքին հղումներ
* Law offices of Dr.Alexander Aghayan & Associates Inc. 

Կատեգորիա:Իրանահայ հասարակական գործիչներ
Կատեգորիա:Իրանահայ քաղաքական գործիչներ
Կատեգորիա:Իրանահայ գործարարներ
Կատեգորիա:Իրանահայ իրավաբաններ
Կատեգորիա:Հայ քաղաքագետներ
Կատեգորիա:Ժնևի համալսարանի շրջանավարտներ
Արտավազդ Բաղումյան

**Արտավազդ Բաղումյան** (), իրանահայ իրավաբան, քաղաքագետ, Իրանի Խորհրդարանի պատգամավոր (4 նստաշրջան)։

## Կենսագրություն
Արտավազդ Բաղումյանը ծնվել է 1953 թվականին Սպահանի Ֆերեյդան գավառի Սանգիբարան գյուղում։ Սովորել է տեղի դպրոցում, այնուհետև կրթությունը շարունակել է Սպահանի համալսարանի հաշվապահության բաժնում, մագիստրատուրան սովորել է Թեհրանի Շահիդ Բեհեշտի համալսարանի քաղաքական գիտությունների ֆակուլտետում։ 1979 թվականին, Իրանում հեղափոխության հաղթանակից հետո, մի քանի նստաշրջան անընդմեջ ընտրվել է Իրանի խորհրդարանի Սպահանի և հարավային իրանահայության պատգամավոր։ 1984 թվականին ընտրվել է Իրանի խորհրդարանի հարավային իրանահայության պատգամավոր, եղել խորհրդարանական տարբեր հանձնաժողովների անդամ։ Իրանի խորհրդարանի 3-րդ, 4-րդ, 5-րդ նստաշրջաններում ևս ընտրվել է Սպահանի և հարավային իրանահայության պատգամավոր, անդամակցել է նավթի հանձնաժողովին, մասնակցել միջազգային և ՕՊԵԿ նիստերին։

Իրան-Իրաք պատերազմի տարիներին իրանահայության օգնությունները հասցրել է ճակատ։

Խորհրդային միության փլուզումից հետո առանցքային դեր է ունեցել Իրան-Հայաստան հարաբերությունների ամրապնդման հարցում։

## Ծանոթագրություններ

Կատեգորիա:Իրանահայ իրավաբաններ
Կատեգորիա:Իրանահայ քաղաքական գործիչներ
Կատեգորիա:Հայ քաղաքագետներ
Կատեգորիա:Սպահանի համալսարանի շրջանավարտներ
Ալեքսանդր Բելոյ

**Ալեքսանդր Բելոյ** (, ), խորհրդային ռուս զորահրամանատար, ռազմական պատմաբան, բրիգադայի հրամանատար։

## Կենսագրություն
Ծնվել է Պոլտավայում, կրթություն է ստացել Պետրովսկի Պոլտավյան կադետական կորպուսում։ 1903 թվականին ավարտել է Միխայիլովյան հրետանային ուսումնարանը, ստացել պոդպորուչիկի կոչում և ծառայության անցել 9-րդ հրետանային բրիգադում։ Հետագայում ծառայել է լեյբ-գվարդիայի 2-րդ հրետանային բրիգադում, 1906 թվականի օգոստոսի 10-ին ստացել պորուչիկի կոչում։ 1909 թվականին ավարտում է Գլխավոր շտաբի նիկոլաևի ակադեմիան առաջին կարգով։ 1909 թվականի ապրիլի 30-ին ստանում է կապիտանի կոչում, վաշտի հրամանատարական ցենզը անցնում է Իզմայլովյան գնդի լեյբ գվարդիայում (27.10.1909-08.11.1911): 1911 թվականի նոյեմբերի 26-ից Վիլենյան ռազմական օկրուգի շտաբի ավագ համհարզի օգնականն էր (2 տարի 8 ամիս)։ Եղել է Գլխավոր շտաբի գլխավոր վարչության բաժանմունքի պետի օգնականի պաշտոնակատար (4 ամիս), 2-րդ հեծելազորային կորպուսի շտաբի ավագ համհարզ (3 ամիս), 49-րդ հետևակային դիվիզիայի շտաբի ավագ համհարզ (1 ամիս)։

1915 թվականի հունիսի 15-ին ստանում է փոխգնդապետի կոչում և նշանակվում է Հարավարևմտյան ռազմաճակատի շտաբի զորաբնակավորման վարչության բաժնի պետի օգնական։ 1916 թվականի սեպտեմբերի 21-ից, 2-րդ հրաձգային դիվիզիայի շտաբի պետի պաշտոնակատարն էր։ 1916 թվականի դեկտեմբերի 6-ին ստանում է գնդապետի կոչում և նշանակվում Գլխավոր շտաբի գլխավոր վարչության գործավար։

Կամավոր մտնում է Բանվորա-գյուղացիական Կարմիր բանակ։ 1918 թվականի նոյեմբերի 5-ից մինչև 1919 թվականի հունվարի 31-ը եղել է 4-րդ բանակի շտաբի պետը։ 1920 թվականին 3-րդ բանակի հրամանատարն էր։ 1921 թվականի փետրվարի 11-ից մինչև 1921 թվականի մարտի 25-ը 4-րդ բանակի հրամանատարն էր։ 1919 թվականի հուլիսի 15-ին և 1920 թվականի օգոստոսի 7-ին ընդգրկվել է Բանվորա-գյուղացիական Կարմիր բանակի Գլխավոր շտաբի ցուցակներում։ 1922 թվականի հոկտեմբերի 19-ից ГУВУЗ-ի շտաբի պետն էր։ Հետագայում Բանվորա-գյուղացիական Կարմիր բանակի Գլխավոր շտաբի Ակադեմիայի ռազմա-պատմական ֆակուլտետի ավագ ղեկավարն էր, դասախոս, դոցենտ և կոմբրիգ։ Բնակվել է Մոսկվայում Բ. Սադովայա շենք 6 բնակարան 12 հասցեում։ Ձերբակալվել է 1938 թվականի մարտի 17-ին։ 1938 թվականի 3-ին առաջին կարգով (գնդակահարություն), դատապարտման ենթակա անձանց ցուցակները, որոնցում ընդգրկված էր Բելոյը ստորագրված էին Ստալինի, Մոլոտովի և Վորոշիլովի կողմից։ 1938 թվականի մայիսի 9-ին դատապարտվել է ԽՍՀՄ գերագույն դատարանի ռազմական կոլեգիայի կողմից հակահեղափոխական, տեռորիստական կազմակերպությունում մասնակցության մեղադրանքով։ Գնդակահարվել է նույն օրը «Կոմունարկա» հրաձգարանում, որտեղ էլ թաղված է։

Արդարացվել է ԽՍՀՄ Գլխավոր շտաբի գլխավոր վարչության 1959 թվականի նոյեմբերի 24-ի որոշմամբ։

## Պարգևներ
Սուրբ Ստանիսլավի 3-րդ աստիճանի շքանշան

## Աշխատություններ
* Галицийская битва, М.-Л. 1929;
* Выход из окружения 19-го армейского корпуса у Томашова в 1914 г. М. 1937.

## Ծանոթագրություններ

## Արտաքին հղումներ
* Белой, Александр Сергеевич на сайте «Русская армия в Великой войне»

Կատեգորիա:Առաջին համաշխարհային պատերազմի մասնակիցներ
Կատեգորիա:ԽՍՀՄ-ում գնդակահարվածներ
Կատեգորիա:Խորհրդային զորահրամանատարներ
Կատեգորիա:Խորհրդային հուշագիրներ
Կատեգորիա:Ռուսաստանի քաղաքացիական պատերազմի մասնակիցներ
Կատեգորիա:Սուրբ Ստանիսլավի 3-րդ աստիճանի շքանշանի ասպետներ
Ծիլի-ծով

**«Ծիլի-ծով․ գիրք հմայության»**, Կարեն Անտաշյանի բանաստեղծական երրորդ ժողովածուն, որը լույս է տեսել 2013 թվականին «Անտարես» հրատարակչությունում։ Խմբագիր՝ Հասմիկ Հակոբյան, լուսանկարը և շապիկը՝ Նարե Ղուկասյանի։ 136 էջ։ Գիրքը 2014 թվականի փետրվարին եղել է «Արմենպրես» լրատվական գործակալության «Երևանյան բեսթսելեր» նախագծի առաջին հորիզոնականում։

## Գրքի հանձնարարականը
Ծիլի-ծովը կենաց հասուն բնազդների և խորհրդապաշտական հետազոտությունների գիրք է։ Հեղինակը սրբազանցնում է Ջուրը՝ որպես Կյանքի հիմնական հումք, և Կյանքը՝ որպես Ջրի հրաշալի հատկություն։ Ծիլի-ծովը սահմանվում է իբրև մեռելների լուծվող հիշողությունն ու ապրողների շարունակելի-ընդհատական վարքը ջրածին կենսոլորտի ամբողջության մեջ։ Կյանքի ինքնարարումը ջրից՝ նույնական է լեզվից իմաստներ խոսելուն, իսկ լեզվի բնազդին հետևելով բանաստեղծելն՝ ինքնին իրականությունը հրահրող հմայություն է։

## Բովանդակությունը
### Նշանալույծ
* Երազահան
### Ծիլի-ծով
* Էա
* Կտղուց
* Ծիլի-ծով
* Ջրի ճամփա
* Բույն
* Ծին
* Իմ տխուր ձուկ
* Բանաստեղծություն
* Երազահան
### Այա
* Երազահան
### Այր-Ցամաք
* Հայրիշխանություն
* Անշնորհքություն
* Կղզի
* Ոչ ոք չի լսում
* Ո՞վ ես դու
* Պուճուր պայթյուններ արևի վրա
* Ձվադրման շրջան
* Որսի շրջան
* https://ֆիմագիր․գոմ/նունիք-թողիք
* Դաշտի քվանտային տեսություն
* Մի՛ լա
* Էպիկրիզ
* Միջանցիկ
* Մարսել նախատեքստը
* Որսորդը
* Որսը
* Զօր
* Հետգրություն
* Երազահան

### Ես մնում եմ, Երկիր
* Երազահան
### Հմայիլներ
* Խոսիր
* Ծովյան
* Հնոցի
* Սիրածիկ
* Վախչափի
* Փետրվար
* Բա-բու
* Լինել ճամփորդող ջրի կաթիլ
### Ռեքվիեմ
* Ծովահրեշ
* Չհամընկնում
* Ծառատ
* Թևաթափ
* Վեր-Չերգ
* Երազահան
### Աշնանային շվշվիկներ

## Ծանոթագրություններ

Կատեգորիա:2013 գրքեր
Կատեգորիա:Բանաստեղծական ժողովածուներ
Աստի (գավառ)

**Աստի** (), գավառ Իտալիայում, գտնվում է Պիեմոնտ մարզում։ Տարածքը կազմում է 1493 կմ², բնակչությունը կազմում է 217067 մարդ (ըստ 2016 թվականի)։ Գավառն ունի 118 կոմունա, վարչական կենտրոնն է Աստին։

## Վարչական բաժանում
Գավառը բաղկացած է 118 կոմունայից։

* Ալբունյանո
* Ալյանո Տերմե
* Անտինյանո
* Աստի
* Արամենգո
* Ացանո դ’Աստի
* Բալդիկերի դ’Աստի
* Բելվելո
* Բերցանո դի Սան Պետրո
* Բուբիո
* Բուտիլերա դ’Աստի
* Բրունո
* Գրանա
* Գրացանո Բադոլո
* Դուզինո Սան Միկելե
* Իզոլա դ’Աստի
* Ինչիզա Սկապաչինո
* Լոացոլո
* Կազորցո
* Կալամանդրանա
* Կալիանո
* Կալոսո
* Կամերանո Կազասկո
* Կանելի
* Կանտարանա
* Կապրիլիո
* Կասինասկո
* Կաստանոլե դելե Լանցե
* Կաստանոլե Մոնֆերատո
* Կաստել Բոլոնե
* Կաստել Ռոկերո
* Կաստելետո Մոլինա
* Կաստելերո
* Կաստելնուովո Բելբո
* Կաստելնուովո Դոն Բոսկո
* Կաստելնուովո Կալչեա
* Կաստելո դի Անոնե
* Կաստել’Ալֆերո
* Կյուզանո դ’Աստի
* Կոացոլո
* Կոկոնատո
* Կոսոմբրատո
* Կոստիլիոլե դ’Աստի
* Կորսիոնե
* Կորտանդոնե
* Կորտանցե
* Կորտացոնե
* Կամերանո
* Կորտիլիոնե
* Կուարանտի
* Կունիկո
* Մարանցանա
* Մարետո
* Մոասկա
* Մոմբալդոնե
* Մոմբարուցո
* Մոմբերչելի
* Մոնալե
* Մոնաստերո Բորմիդա
* Մոնգարդինո
* Մոնկալվո
* Մոնկուկո Տորինեզե
* Մոնտաբոնե
* Մոնտալդո Սկարամպի
* Մոնտաֆիա
* Մոնտեգրոսո դ’Աստի
* Մոնտեկիարո դ’Աստի
* Մոնտեմանո
* Մոնտիլիո Մոնֆերատո
* Մորանսենգո
* Նիցա Մոնֆերատո
* Չելարենգո
* Չելե Էնոմոնդո
* Չեսոլե
* Չերետո դ’Աստի
* Չերո Տանարո
* Չինալիո
* Չիստերնա դ’Աստի
* Պասերանո Մարմորիտո
* Պենանգո
* Պիեա
* Պինո դ’Աստի
* Պիովա Մասայա
* Պորտակոմարո
* Ռեֆրանկորե
* Ռոատո
* Ռոբելլա
* Ռոկա դ’Արացո
* Ռոկավերանո
* Ռոկետա Պալաֆեա
* Ռոկետա Տանարո
* Ռևիլյասկո դ’Աստի
* Սան Դամիանո դ’Աստի
* Սան Մարտինո Ալֆիերի
* Սան Մարցանո Օլիվետո
* Սան Պաոլո Սոլբրիտո
* Սան Ջորջո Սկարամպի
* Սեսամե
* Սետիմե
* Սերոլե
* Սկուրցոլենգո
* Սոլիո
* Վալիո Սերա
* Վալֆեներա
* Վեզիմե
* Վիլլա Սան Սեկոնդո
* Վիլլանովա դ’Աստի
* Վիլլաֆրանկա դ’Աստի
* Վիլյանո դ’Աստի
* Վինկիո
* Վիալե
* Վիարիջի
* Տիլիոլե
* Տոնենգո
* Տոնկո
* Օլմո Ջենտիլե
* Ֆերերե
* Ֆոնտանիլե
* Ֆրինկո


## Ծանոթագրություններ

Կատեգորիա:Իտալիայի գավառներ
Հնդկաստանի օրհներգ

**Հնդկաստանի հիմն** ( *Ջանա Գանա Մանա*, «Ժողովրդի հոգին») Հնդկաստանի ազգային օրհներգ, որի բնօրինակը բենգալերենով գրել է հնդիկ բանաստեղծ Ռաբինդրանաթ Թագորը։

«Ջանա Գանա Մանան» առաջին անգամ հնչել է 1911 թվականին, իսկ 1950 թվականին պաշտոնապես ընդունվել է որպես Հնդկաստանի ազգային օրհներգ։ Երաժշտության հեղինակը նույնպես Ռաբինդրանաթ Թագորն է։ Հիմնի կատարումը տևում է 52 վայրկյան։ Երբեմն հիմնը կատարվում է կարճ տարբերակով՝ միայն առաջին և վերջին տողերը, որն ընդամենը 20 վայրկյան է։

«Ջանա Գանա Մանայի» հետ մեկտեղ օգտագործվում է նաև «Վանդե Մատարամ» բանաստեղծությունը (, «Երկրպագում եմ քեզ, Մայր»), որը գրել է բենգալացի բանաստեղծ Բոնկիմչոնդրո Չոտոպադհայը 1881 թվականին և որի երաժշտությունը նախ գրել է Ջադունաթհ Բհաթաչարյան, իսկ հետո Ռաբինդրանաթ Թագորը։ «Վանդե Մատարամն» ունի «ազգային երգի» կարգավիճակ։ Հնդկաստանի սահմաններից դուրս ներկայացվում է «Ջանա Գանա Մանան», իսկ ներսում հավասարազոր են «Ջանա Գանա Մանան» և «Վանդե Մատարամը»։

## Պաշտոնական տեքստ



## Տես նաև
*Վանդե Մատարամ

## Ծանոթագրություններ

## Արտաքին հղումներ
* Հնդկաստանի օրհներգը MIDI ֆորմատով
* Հնդկաստանի օրհներգը MP3 ֆորմատով  Պոտուգալիայում Հնդկաստանի դեսպանության պաշտոնական կայքում 
* «Ջանա Գանա Մանայի» տեսահոլովակ 

Կատեգորիա:1911 երգեր
Կատեգորիա:Ազգային օրհներգեր
Կատեգորիա:Հնդկաստանի պետական խորհրդանիշներ
Ժիրայր Քոչարյան

**Ժիրայր Արամի Քոչարյան** (), հայ հասարակական-քաղաքական գործիչ, աշխարհագետ, քարտեզագետ, բանասեր։ Բեռլինի ազատ համալսարանի դասախոս։

## Կենսագրություն
Ժիրայր Քոչարյանը ծնվել է 1955 թվականին Նոր Ջուղայում։ 1981 թվականին ավարտել է Բեռլինի ճարտարագիտատեխնիակական համալսարանը, 1987 թվականին՝ Պետական ազատ համալսարանը։ 1987 թվականից նույն համալսարանի Հնդեվրոպական և համեմատական լեզվաբանության ինստիտուտի հայկական բաժնի դոցենտ է։ 1985 թվականին գերմանացի գիտնական Թեսա Հոֆմանի հետ Բեռլինում հիմնել են Հայկական տեղեկատվության և փաստագրության կենտրոն։ 1999 թվականին Բեռլինում ստեղծված Ցեղասպանության ճանաչման հանձնախմբի նախաձեռնողներից է։ 2001 թվականից Բեռլինում «Նախիջևան» հայրենակցական միության ներկայացուցիչ է։

Հեղինակ է հայ ժողովրդի պատմության, հայոց ցեղասպանության հիմնահարցերին նվիրված մենագրությունների և հոդվածների։

## Աշխատություններ
* Հայաստանի և հայերի կողմից բնակեցված տարածքներն ըստ քաղաքական-պատմական ազդակների` սկսած Բեռլինի վեհաժողովից (1878), գերմաներեն, 1989։
* Հայոց ցեղասպանությունը 1915-1917 թվականներին, գերմաներեն, 2004։
*Հոֆման, Թեսսա (1991) Ժիրայր Քոչարյան, Հայ ժողովրդի բնատարածքը պատմաքաղաքական իրադարձության ներքո, սկսյալ Բեռլինի Վեհաժողովից (1878). մի քաղաքական-աշխարհագրական վերլուծություն և փաստագրություն, Dietrich Reimer հրատարակչություն, 1989 (աշխարհագրության ինստիտուտի մատենաշար, Բեռլինի Ազատ համալսարան), 317 էջ, 9 քարտեզ։ Լրաբեր Հասարակական Գիտությունների, № 1 . pp.&nbsp;169–171. ISSN 0320-8117:

## Ծանոթագրություններ

Կատեգորիա:Գերմանահայ հասարակական գործիչներ
Կատեգորիա:Գերմանահայ քաղաքական գործիչներ
Կատեգորիա:Գերմանահայ աշխարհագրագետներ
Կատեգորիա:Գերմանահայ բանասերներ
Կատեգորիա:Գերմանահայ քարտեզագիրներ
Ռաֆիկ Բալբաբյան

**Ռաֆիկ Հովհաննեսի  Բալբաբյան** (, մայիսի 14, 1949,) խորհրդահայ ֆուտբոլիստ, ղազախական  Կոստանայ քաղաքի «Տոբոլ» ֆուտբոլային  ակումբի մարզիչ։

## Ֆուտբոլային կարիերան
Ռաֆիկ Բալբաբյանի պրոֆեսիոնալ կարիերան որպես կիսապաշտպան սկսվել է «Ղարաբաղ» ֆուտբոլային ակումբից։ Խաղացել է նաև Սումգայիթի (Ադրբեջան) «Պոլար» (հետագայում՝ «Խազար») և Նուկուսի (Ուզբեկստան) «Ամուդարյա» (հետագայում՝ «Արալ») ֆուտբոլային ակումբներում։ 1974 թվականին կոստանայացի մարզիչ  Գենադի Մակարենկոյի խնդրանքով Ռաֆիկ Բալբաբյանը երկու երիտասարդ ֆուտբոլիստների հետ տեղափոխվում է Կոստանայ՝ երկրորդ խմբում հանդես եկող «Բուրեվեստնիկ» ուսանողական թիմին մարզելու նպատակով։ Նրանց շնորհիվ թիմը մեծ հաջողություններ է ունենում։
1978 թվականին Բալբաբյանը ավարտում է Կոստանայի մանկավարժական ինստիտուտը և որոշ ժամանակով մեկնում Բաքու։ Մոտ 1980 թվականին վերադառնում է Կոստանայի մարզ։ Լիսակովսկում  քաղաքի  ձևավորող ձեռնարկության թիմում եղել   մարզիչ-ֆուտբոլիստ։ Թիմը  նրա ղեկավարման տարիներին եղել է Ղազախական ԽՍՀ-ի խոշոր արդյունաբերական ձեռնարկությունների թիմերի չեմպիոն։ 1981 թվականին նորից է վերադարձել  «Բուրեվեստնիկ» և խաղացել այդ թիմի կազմում։

## Մարզչական կարիերա
1983 թվականին Ռաֆիկ Բալբաբյանը ավարտել է իր ֆուտբոլային կարիերան և որպես մարզիչ աշխատել մանկապատանեկան մարզադպրոցում։

1995-1996 թվականներին եղել է «Տոբոլ» ֆուտբոլային ակումբի գլխավոր մարզիչը, իսկ 1999-2000 թվականներին՝ մարզիչ։
1995-1996 թվականներին եղել է երկրորդական  «Տոբոլ»  ֆուտբոլային ակումբի գլխավոր մարզիչը, իսկ 1999-2000 թվականներին՝ մարզիչ։

2003—2006 թվականներին եղել է «Տոբոլի» մանկապատանեկան թիմի տնօրենը, իսկ  2007—2009 թվականներին՝ թիմի պետը։ 2010-ին եղել է «Տոբոլի» ղեկավարը։

## Պարգևներ
2015 թվականին Բալբաբյանը պարգևատրվել է  Ղազախստանի «Աշխատանքի վետերան» () մեդալով։

## Աղբյուրներ
* Балбабян Рафик Оганесович

## Ծանոթագրություններ

Կատեգորիա:Խորհրդային ֆուտբոլիստներ
Դինա Քավար

**Դինա Քավար** (, ), հորդանանցի դիվանագետ։ ԱՄՆ-ում Հորդանանի արտակարգ և լիազոր դեսպան (հունիս, 2016)։

## Կենսագրություն
Քավարը ծնվել է 1962 թվականին Ամմանում։ Սովորել է ԱՄՆ-ում, բակալավրի աստիճան ստացել է Միլս քոլեջից, միջազգային հարաբերությունների մագիստրոսի կոչում՝ Կոլումբիայի համալսարանից, 1986 թվականին սովորել է Հարվարդի միջազգային հարաբերությունների կենտրոնում։ Ազատ տիրապետում է արաբերենի, անգլերենի, ֆրանսերենի։

1985-1990 թվականներին եղել է արքայազն Հասան իբն Թալալի գրասենյակի ղեկավարն Ամմանում, 1991-2000 թվականներին տեղափոխվել է Bureau de S.A.R փարիզյան գրասենյակ։ 2001 թվականին Փարիզում դարձել է Bureau Privé de Sa Majesté le Roi Abdullah II տնօրենը,  2001-2013 թվականներին եղել է Ֆրասիայում Հորդանանի դեսպան։

2014 թվականի օգոստոսին Քավարը նշանակվել է ՄԱԿ-ում Հորդանանի Հաշիմիտ Թագավորության մշտական ներկայացուցիչ՝ փոխարինելով  արքայազն Զեիդ բին Ռաադին, որը նշանակվել էր ՄԱԿ-ի մարդու իրավունքների գերագույն հանձնակատարի պաշտոնում։ 2014-2015 թվականներին ՄԱԿ-ի Անվտանգության խորհրդում Հորդանանի ոչ մշտական անդամակցության ընթացքում Քավարը ղեկավարել է  Հորդանանի պատվիրակությունը՝ դառնալով առաջին արաբ կինը և առաջին արաբ քրիստոնյան, որը նախագահել է Խորհրդում։ 2016 թվականի փետրվարին գլխավոր ասամբլեայի նախագահի կողմից Քավարը նշանակվել է որպես 2016 թվականի սեպտեմբերին կայանալիք փախստականների և միգրանտների խոշոր տեղաշարժի վերաբերյալ Գլխավոր ասամբլեայում հանդիպման համանախագահ։

## Պարգևներ
*  :
** 100px Անկախության շքանշանակիր (2003)
* Սուրբ Աթոռ
** 100px Սուրբ Գևորգ Մեծի շքանշանակիր (2004)
* 
** 100px Դ. Աֆոնսո Էնրիկեսի պատվո մեդալ (2009)
* :
** 100px Պատվո լեգեոնի մեդալակիր (2013)

## Ծանոթագրություններ

Կատեգորիա:Կոլումբիայի համալսարանի շրջանավարտներ
Կատեգորիա:Հորդանանի քաղաքական գործիչներ
Կատեգորիա:Հորդանանցի կին դիվանագետներ
Օլիվիե Դիոն

**Օլիվիե Դիոն** (, ), կանադացի երգիչ, երգահան։ Երգում է հիմնականում ֆրանսերեն։

## Կարիերա
### 2008: Late Young
2008 թվականին Օլիվիե Դիոն Դենիել Համլիչի և Մեթյու Գայզերի հետ հիմնադրել է ինդի ռոք «Late Young» խումբը։ Նրանք թողարկել են *Nativity* մինի ալբոմը, որտեղ Դիոնը հանդես է եկել ոչ միայն վոկալիստի, այլև բաս կիթառահարի դերում։

### 2012 թվականից մինչ օրս
Դիոնը 2012 թվականին առաջին անգամ նկարահանվել է «Աստղային ակադեմիա» հեռուստաշոուում՝ մրցելով լավագույն երգչի կոչման համար։ Չնայած նրան, որ Դիոնը չի հաղթել, նա մասնակցել է Աստղային ակադեմիայի շրջագայությանը, որն ունեցել է ավելի քան 130 000 հանդիսատես։ Նրա "Pour exister" երգը դարձել է Քվեբեքի ռադիոյի հիթ։

2013 թվականի ամռանը, Դիոնը նվագել է Լինք Լարքին «Մազերի համար լաք» մյուզիքլում, որի ռեժիսորն է Դենիս Ֆիլիտրոլտը։

2014 թվականի դեկտեմբերի 1-ին Columbia France-ը հայտարարել է, որ Դիոնը պայմանագիր է կնքել ընկերության հետ, համաձայն որի ընկերությունը պետք է օգներ երգչին՝ սկսելու իր եվրոպական կարիերան։ Նույն օրը Դիոնի "Si j'étais son soleil* երգը հայտնվեց եվրոպական ռադիոների եթերում։

2015 թվականի փետրվարի 18-ին, 19-ին և 20-ին Դիոնը Վերոնիկ Դիքերի հետ հանդես է եկել [[Փարիզ]]ի [[Օլիմպիա (համերգասրահ)|Օլիմպիա]] համերգասրահում։ 2015 թվականի հունիսի 11-ին նրան տրվել է [[Դ'Արտանյան]]ի դերը՝ «Երեք հրացանակիրները» մյուզիքլի շրջանակներում, որը մինչև 2017 թվականի հունվար ամիսը շրջագայել է հյուրախաղերով [[Ֆրանսիա]]յում։

2015 թվականի հունիսի 16 Դիոնը թողարկել է "Je t'aime c'est tout" երգի տեսահոլովակը, որը դարձավ մյուզիքլի առաջին սաունդրեքը։

Դիոնը մասնակցել է նաև ֆրանսիական «Պարեր աստղերի հետ» հեռուստամրցույթին՝ զբաղեցնելով երրորդ հորիզոնականը իր զուգընկեր Քենդիս Պասկալի հետ միասին։
== Սկավառակագրություն ==
=== Ալբոմներ, որոնք թողարկվել են Աստղային ակադեմիայի շրջանակներում ===
2012: *Star Académie 2012* (160,000 օրինակ է վաճառվել)<br>
2012: *Star Académie Noël 2012* (80,000 օրինակ է վաճառվել)

=== Սոլո ալբոմներ ===
2014: *Olivier Dion''

### Սոլո սինգլներ
2014: "Si j'étais son soleil"

## Ծանոթագրություններ

Կատեգորիա:Կանադացի երգահաններ
Կատեգորիա:Կանադացի երգիչներ
Յունուս Էմրե

**Յունուս Էմրե** (, ), թյուրք բանաստեղծ, սուֆիզմի հետևորդ։ Մեծ ազդեցություն է ունեցել թուրքական գրականության վրա։ 1991 թվականը ՅՈՒՆԵՍԿՕ-ն հայտարարել էր «Յունուս Էմրեի համաշխարհային տարի»։

Համարվում է թուրքական քնարերգության հիմնադիրներից մեկը։ Նրա ամենահայտնի արտահայտություններից է «Sevelim ve sevilelim» արտահայտությունը, որը թուրքերենից թարգմանած նշանակում է «Եկեք սիրենք և լինենք սիրված»։ Նրա աշխատությունների լեզուն մոտ է եղել Կենտրոնական և Արևմտյան Անատոլիայի բնակչության առօրյա խոսակցական լեզվին։

Ահմեդ Յասավիի և Սուլթան Վելեդի հետ միասին առաջին անգամ խոսակցական թյուրքերենը սկսել է կիրառել քնարերգության մեջ, այլ ոչ թե պարսկերենը կամ արաբերենը։

Բացի թյուրքերենից, ստեղծագործել է նաև արաբերենով և պարսկերենով։

Քուլա քաղաքից ոչ շատ հեռու գտնվում է Յունուս Էմրեի դամբարանը։ 1946 թվականին Յունուս Էմրեի բառերի հիման վրա ճառ է գրել Ահմեդ Ադնան Սայգունը։

## Հիշատակ
2014 թվականին նկարահանվել է «Յունուս Էմրե. սիրո ձայնը» ֆիլմը (), որտեղ գլխավոր դերում հանդես է եկել թուրք հայտնի դերասան Դեվրիմ Էվինը։

## Ծանոթագրություններ

## Արտաքին հղումներ
* Յունուս Էմրեի բանաստեղծությունները և թարգմանությունները աշպարհի տարբեր լեզուներով http://lyricstranslate.com/ru/yunus-emre-lyrics.html

Կատեգորիա:Թյուրքալեզու բանաստեղծներ
Կատեգորիա:Թուրք բանաստեղծներ
Կատեգորիա:Թուրք գրողներ
Կատեգորիա:Թուրքիայի քաղաքական գործիչներ
Կատեգորիա:Օսմանյան կայսրության գրողներ
Բեկեշչաբա

մինի|աջից|300px|Բեկեշչաբայի տեսքը թռչնի թռիչքից
**Բեկեշչաբա** (, ռում.՝ *Bichişciaba*, սլով.՝ *Békéšska Čaba*), քաղաք Հունգարիայի հարավարևելյան մասում՝ Կյորյոշ վտակի մոտ։ Բեկեշ մարզի վարչական կենտրոնն է։ 2014 թվականի հունվարի 1-ի տվյալներով բնակչությունը 60571 մարդ է։

## Աշխարհագրություն և տրանսպորտ
Քաղաքը գտնվում է երկրի հարավ-արևելքում, Բուդապեշտից 180 կմ դեպի հարավ-արևելք, Սեգեդից 90 կմ դեպի հյուսիս-արևելք և Դեբրեցենից 100 կմ դեպի հարավ-արևմուտք։ Ռումինական սահմանից գտնվում է 15 կմ դեպի արևելք, իսկ ռումինական Արադ քաղաքից գտնվում է 50 կմ հեռավորության վրա։

Բեկեշչայի միջով անցնում է Տիմիշոարա - Արադ - Սոլնոկ - Բուդապեշտ երկաթուղին։

## Բնակչություն
XIX դարի վերջում քաղաքի բնակչության մեծ մասը կազմում էին սլովակները. 1880 թվականի մարդահամարի տվյալներով Բեկեշչաբայում բնակվում էր 25 հազար սլովակ և միայն 6,5 հազար հունգարացի։ Ներկայումս քաղաքի բնակիչների ճնշող մեծամասնությունը հունգարացիներ են (93,8 %)։ Բեկեշչաբայում սլովակները կազմում են 6 %, մյուս ազգությունները (գնչուներ, գերմանացիները, ռումինացիները, սլովեններ և այլք) չեն գերազանցում քաղաքի ընդհանուր բնակչության 1 %-ը։

## Տնտեսություն
Քաղաքը երկաթուղային հանգույց է։ Զարգացած է տեքստիլ, կարի, սննդի արդյունաբերությունը, գործում է հաստոցաշինական գործարան։

## Տեսարժան վայրեր
* Բարոկկո եկեղեցի (XVIII դար)
* Քաղաքային քաղաքապետարան (ճարտարապետ Միկլոշ Իբլ, 1873 թվական)
* Միխայ Մունկաչիի թանգարան
* Մոր Յոկաիի անվան թատրոն

## Քույր քաղաքներ
* ՝ Բեյուշ
* ՝ Միկելի
* ՝ Տրենչին
* ՝ Ուժգորոդ
* ՝ Վիտենբերգ
* ՝ Զրենյանին
* ՝ Պենզա

## Ծանոթագրություններ

## Գրականություն
* 

Կատեգորիա:Հունգարիայի քաղաքներ
Լոնդոնի Թրաֆալգարյան հրապարակը

**Լոնդոնի Թրաֆալգարյան հրապարակը** (), բրիտանական համր, կարճամետրաժ, սև-սպիտակ ֆիլմ, որը նկարահանվել է 1890 թվականին կինեմատոգրաֆի առաջին բրիտանացի նախաձեռնողներից Ուորդսուորթ Դոնիսթորփի և Ուիլյամ Քար Քրոֆթսի կողմից։

## Սյուժե
Պահպանված 10 կադրերում նկարահանված է Թրաֆալգարյան հրապարակի՝ Լոնդոնի ամենանշանավոր և հեշտ ճանաչելի վայրերից մեկի երթևեկությունը։ Կադրի կենտրոնում Լոնդոնի ազգային պատկերասրահն է, իսկ հետին պլանում՝ երևում են կառքեր և հետիոտներ։

Այս 10 կադրերը քաղաքի ամենավաղ հայտնի շարժապատկերներն են։

## Պատմություն
Դոնիսթորփին համալսարանում սկսեց հետաքրքրել կինեմատոգրաֆիական ֆիլմը։ Դա հենց այն ժամանակ էր, երբ նրան քննող անձը 1869 թվականին ֆիզիկոս Ջեյմս Մաքսվելն էր, որն այդ թվականին կատարելագործեց զոոտրոպը։

1876 թվականի նոյեմբերի 9-ին Դոնիսթորփը Քրոֆթսի հետ արտոնագրման դիմում ներկայացրին «հավասար միավոր ժամանակում շարժվող օբյեկտները նկարահանող» սարքի համար։ Սարքն ստացավ «Kinesigraph» անվանումը։

## Ծանոթագրություններ

## Գրականություն
* *Herbert S.* Industry, Liberty and a Vision: Wordsworth Donisthorpe’s Kinesigraph — London: The Projection Box, 1998.
* *Cunningham G., Barber S.* London Eyes: Reflections in Text and Image. — USA: Berghahn Books, 2007. P. 126—127.

## Արտաքին հղումներ
* 
* «Kinesigraph» վիդեոսարքի լուսանկարները 

Կատեգորիա:1890 ֆիլմեր
Կատեգորիա:1890-ականների բրիտանական ֆիլմեր
Կատեգորիա:Բրիտանական ֆիլմեր
Կատեգորիա:Լոնդոնում նկարահանված ֆիլմեր
Կատեգորիա:Կարճամետրաժ ֆիլմեր
Կատեգորիա:Համր ֆիլմեր
Կատեգորիա:Սև-սպիտակ ֆիլմեր
Կատեգորիա:Վավերագրական ֆիլմեր
Կատեգորիա:Ֆիլմեր, որոնց գործողությունները տեղի են ունենում Լոնդոնում
Տիգրան Քրիստոսդուրյան

**Տիգրան Լևոնի Քրիստոսդուրյան** (), հայ վիրաբույժ, վնասվածքաբան-օրթոպեդ։ Բժշկական գիտությունների դոկտոր (1968), պրոֆեսոր (1970)։ Բժշկական ծառայության մայոր։

Մանկաբույժ Անահիտ Քրիստոսդուրյանի հայրը։

## Կենսագրություն
Տիգրան Քրիստոսդուրյանը ծնվել է 1919 թվականին Ախալցխայում։ 1941 թվականին ավարտել է Երևանի բժշկական ինստիտուտը։ 1950-1959 թվականներին եղել է Հոկտեմբերյանի (այժմ` Արմավիրի) շրջանային հիվանդանոցի վիրաբույժ,  բաժանմունքի վարիչ, 1960-1961 թվականներին աշխատել է Վնասվածքաբանության և օրթոպեդիայի գիտահետազոտական ինստիտուտում, 1961-1968 թվականներին` Երևանի բժշկական ինստիտուտի հոսպիտալային վիրաբուժության, 1968-1973 թվականներին` վնասվածքաբանության և նյարդաբուժության ամբիոններում։ 1950-1973 թվականներին եղել է Հայաստանի վիրաբույժների գիտական ընկերության անդամ։

Աշխատանքները վերաբերում են Հայաստանում գյուղատնտեսական վնասվածքների առաջացման պատճառներին ու դրանց կանխարգելման միջոցառումների կազմակերպմանը։ Հեղինակ է «Վնասվածքներ» (ռուսերեն, 1967 թվական) և «Արյունահոսություն» (ռուսերեն, 1968 թվական) ուսումնական ձեռնարկների։

## Երկեր
* «Сельскохозяйственный травматизм и его профилактика», Е., 1960.
* «Десмургия», 1963.

## Գրականություն
* Айриян А. П. Армянские учёные-медики. - Ер., 1998 - 276 с. ISBN 99930-1-001-7.

## Ծանոթագրություններ

Կատեգորիա:Բժշկական գիտությունների դոկտորներ
Կատեգորիա:Երևանի պետական բժշկական համալսարանի շրջանավարտներ
Կատեգորիա:Հայ բժիշկներ
Կատեգորիա:Հայ պրոֆեսորներ
Կատեգորիա:Հայ վիրաբույժներ
Կատեգորիա:Հայ վնասվածքաբաններ
Կատեգորիա:Հայ օրթոպեդներ
Չելսիի Քինգս Ռոուդ փողոցի երթևեկությունը

**Չելսիի Քինգս Ռոուդ փողոցի երթևեկությունը** (), բրիտանական համր, կարճամետրաժ, փաստագրական ֆիլմ, որը նկարահանվել է 1890 թվականին ռեժիսոր Ուիլյամ Ֆրիս Գրինի կողմից։

Կինոժապավենը ցույց է տալիս Լոնդոնի Չելսի համայնքի Քինգս Ռոուդ փողոցի երթևեկությունը։

## Ծանոթագրություններ

Կատեգորիա:1890 ֆիլմեր
Կատեգորիա:Բրիտանական կարճամետրաժ ֆիլմեր
Կատեգորիա:Բրիտանական համր ֆիլմեր
Կատեգորիա:Բրիտանական վավերագրական ֆիլմեր
Կատեգորիա:Բրիտանական ֆիլմեր
Կապրիե (կղզի)

**Կապրիե** (, ), կղզի Ադրիատիկ ծովի խորվաթական մասում։ Շիբենիկի կղզեխմբի կղզիներից մեկն է, ընկած է Շիբենիկ քաղաքից դեպի հարավ-արևմուտք, Զմայան և Կական կղզիների միջև։

## Աշխարհագրություն
250px|մինի|Կապրիե կղզու արբանյակային պատկերը
Կղզու մակերեսը կազմում է 7,12 կմ², իսկ ջրափնյա գծի երկարությունը 25,21 կմ է։

Կղզում կան բազմաթիվ բլուրներ, ձորեր, մշտադալար ծառեր և անտառներ։

## Կլիմա
Կղզու կլիման միջերկրածովյան է, ամռանը չոր է և շոգ։ Կղզում արևի միջին տևողությունը կազմում է 2600 ժամ։ Տարվա մեջ միջինը արևոտ լինում է ամեն երրորդ օրը։

## Պատմություն
14-րդ և 15-րդ դարերում կղզին պատկանել է Շիբենիկ անվանի ընտանիքին։ 16-17-րդ դարերում օսմանյան նվաճման ընթացքում կղզում բնակվել են հոնկոնգ փախստականները։ Այդ ժամանակ կղզում կառուցվել է Սուրբ Պետրոս եկեղեցին։

## Բնակչություն
2005 թվականին կղզում ապրում էր 143 մարդ։ Կղզու վրա գտնվում է համանուն բնակավայրը։

## Տնտեսություն
Կապրիե կղզու տնտեսության հիմքը կազմում են գյուղատնտեսությունը, ձկնորսությունը և զբոսաշրջությունը։ Կղզում աճեցվում է խաղող և ձիթապտուղ։

Կղզում ավտոմոբիլային հաղորդակցությունը բացակայում է։

## Տես նաև
* Խորվաթիայի բնակելի կղզիների ցանկ

## Ծանոթագրություններ

## Արտաքին հղումներ
* 

Կատեգորիա:Ադրիատիկ ծովի կղզիներ
Կատեգորիա:Խորվաթիայի կղզիներ
Լևոն Քրիստաֆորյան

**Լևոն Շմավոնի Քրիստաֆորյան** (), հայ ճարտարապետ։ «Հայնախագիծ» ճարտարապետական արվեստանոցի վարիչ։

## Կենսագրություն
Լևոն Քրիստաֆորյանը ծնվել է 1942 թվականին Երևանում։ 1968 թվականին ավարտել է Երևանի պոլիտեխնիկական ինստիտուտը։ Նույն թվականից աշխատում է «Հայպետնախագիծ» (1995 թվականից` «Հայնախագիծ») ինստիտուտում, 1999 թվականից` ճարտարապետական արվեստանոցի ղեկավար։

## Ստեղծագործություններ
Քրիստաֆորյանի նախագծերով Երևանում կառուցվել են`
* Բարձրագույն մարզական վարպետության դպրոց (1972, Գուրգեն Մուշեղյանի հետ)
* ՀՀ կենտրոնական բանկի երեք մասնաշենքերը (2003, Վ. Մխչյանի հետ)
* Գյումրիի օդանավակայանը (1982, համահեղինակ)
* Երևանի «Էրեբունի» օդանավակայան (1983, Ռուբեն Հասրաթյանի հետ, Սոֆիայի «Բիենալե-87»-ի մրցանակ)
* Ավտոճանապարհային տեխնիկում Աբովյանում (1973, Գուրգեն Մուշեղյանի հետ)
* Պետապի շենքը Թալինում (1980, Ա. Խաչատրյանի հետ)
* Բնակելի տներ Սպիտակում (1983)
* Բնակելի տներ Ստեփանավանում (2003, համահեղինակ)
* Ակումբ Անգեղակոթում (1985)

## Մրցանակներ
* Երիտասարդ ճարտարապետների ստեղծագործության համամիութենական ստուգատեսների դափնեկիր, 1977 
* «Տարվա լավագույն կառույց» համամիութենական ստուգատեսների դափնեկիր, 1984 
* Սոֆիայի «Բիենալե-87»-ի մրցանակ

## Ծանոթագրություններ

Կատեգորիա:ՀՊՃՀ շրջանավարտներ
Կատեգորիա:Հայ ճարտարապետներ
Թաքնված հույզեր (հեռուստասերիալ)

**Թաքնված հույզեր**, 188 սերիայից բաղկացած կոլումբիական հեռուստասերիալ, որը եթեր է հեռարձակվել 2003-2004 թվականներին։ Սերիալի հեղինակն է Խուլիո Խիմենեսը։ Արտադրվել է RTI Colombia-ի կողմից Տելեմունդո և Կարակոլ հեռուստաընկերությունների համար։

## Հիմնական դերասանական կազմը

## Հայկական ադապտացում
1994 թվականին ստեղծվեց «Խաղաղ ջրեր» հեռուստանովելը, որի սցենարով 2003 թվականին ամերիկյան հայտնի Տելեմունդո հեռուստաընկերությունը նկարահանեց «Թաքնված հույզեր» հեռուստանովելը, որն աշխարհի տարբեր երկրներում աննախադեպ բարձր վարկանիշ գրանցեց։ Սերիալի սցենարի հեղինակը Խուլիո Խիմենեսն է, իսկ գլխավոր դերերը մարմնավորել են այդ ժամանակի լավագույն դերասանները։ Տարիներ անց՝ 2014-2015 թվականներին Տելեմունդոն որոշեց ադապտացնել այդ հայտնի հեռուստանովելը՝ կոչելով այն «Թագավորների երկիրը»։ Հեռուստանովելի ռեժիսորներն են Լուիս Մանսոն և Ռիկարդո Շվարցը, պրոդյուսերը՝ Ջոշուա Մինցը։ Պրեմիոս Տու Մունդո 2015 մրցանակաբաշխության ժամանակ «Թագավորների երկիրը» հաղթանակ տարավ բոլոր անվանակարգերում և ճանաչվեց Տելեմունդոյի 2015 թվականի լավագույն հեռուստանովել։ 2016 թվականին Շանթ ՀԸ որոշեց բազմաթիվ երկրներում նկարահանված այս հայտնի պատմությունը բերել Հայաստան և նկարահանել նոր հեռուստանովել Տելեմունդոյի Թագավորների երկիրը սերիալի սցենարի հիման վրա, որն Հայաստանում ադապտացրին Նարի Ղազարյանն ու Անի Հայկազյանը։ Այսպիսով՝ 2016 թվականին հայկական հեռուստաեթեր ներթափանցեց Տելեմունդոյի ամենաշատ ռիմեյքներ ունեցող հեռուստանովելը։

## Ծանոթագրություններ

Կատեգորիա:Դրամա հեռուստասերիալներ
Կատեգորիա:Ռոմանտիկ հեռուստասերիալներ
Ախպարները

**«Ախպարները»**, Նարեկ Գալստյանի վեպը, որը հրատարակվել է 2016 թվականին «Անտարես» հրատարակչությունում։ Խմբագիր՝ Արքմենիկ Նիկողոսյան։ 208 էջ։ Գրքի 3-րդ էջում զետեղված է հեղինակի ընծայականը. «Նվիրում եմ մեծ մորս և մեծ հորս հիշատակին»։

Գրքի շնորհանդեսը կայացել է 2016 թվականի նոյեմբերի 18-ին Երևանում։ 2016 թվականի դեկտեմբերի 2-ին եղել է «Արմենպրես» լրատվական գործակալության «Երևանյան բեսթսելեր» նախագծի առաջին հորիզոնականում։

## Գրքի հանձնարարականը
Հայրենադարձությունն իր ամբողջ պերճանքով ու թշվառությամբ, հուսավառություններով և հուսահատություններով. ընդհանրության մեջ՝ սա է Նարեկ Գալստյանի «Ախպարները» վեպի ատաղձը, որը լինելով մեկ ընտանիքի պատմություն, կարելի է ասել՝ մի սերնդի պատմություն է։

## Թեման
Վեպում ներկայացվում է մի ընտանիքի պատմություն, որը Եղեռնից փրկվելով ապաստանում է Հունաստանում, ապա հայրենադարձվում է Խորհրդային Հայաստան, որտեղ անցնում է ամենատարբեր փորձությունների միջով, բայց կարողանում է հարատևել։

## Վեպի բաժինները
* Հայրենի՞ք
* Հայ եմ
* Ապրելու ենք
* Ինտերնացիոնալը
* «Տրանսիլվանիա»
* Խոստովանություն
* Վերջաբան

## Կարծիքներ գրքի մասին

## Ծանոթագրություններ

Կատեգորիա:2016 գրքեր
Կատեգորիա:2016 վեպեր
Ցվետանա Մանևա

**Ցվետանա Մանևա** (, ), թատրոնի, կինոյի, հեռուստատեսության բուլղարացի դերասանուհի, մանկավարժ։

## Կենսագրություն
Ցվետանա Մանևան ծնվել է 1944 թվականին Պլովդիվում՝ թատերական դերասան Գեորգի Մանևայի ընտանիքում։  Առաջին անգամ բեմ է բարձրացել 16 տարեկան հասակում Պլովդիվի դրամատիկական թատրոնում։ Կինոյում նկարահանվել է 1963 թվականից («Կալոյան»)։ 1966 թվականին ավարտել է Թատրոնի և կինոարվեստի ազգային ակադեմիան (Մոիս Բենիեշի արվեստանոց)։  1966-1979 թվականներին եղել է  Պլովդիվի դրամատիկական թատրոնի դերասանուհի, 1979-2000 թվականներին՝ «Արցունքներ և ծիծաղ» թատրոնի դերասանուհի։ Հանդես է եկել Եվրիպիդեսի, Շեքսպիրի, Մոլիերի, Իբսենի, Ստրինդբերգի, Յովկովի և այլ հայտնի դրամատուգների պիեսներում։ Նկարահանվել է հայտնի բուլղարացի ռեժիսորներ Դակո Դակովսկու, Յուրի Արնաուդովի, Բինկա Ժելյազկովայի և այլոց ֆիլմերում։ Ակտիվ մասնակցություն է ունեցել երկրի քաղաքական կյանքին, եղել է ԿԿ անդամ (1959), Բուլղարիայի խորհրդարանի պատգամավոր։ 1986-1987 թվականներին եղել է Բուլղարիայի դերասանների միության փոխնախագահ։ Հանդիսանում է «Ամառային Վառնա» միջազգային թատերական փառատոնի գեղարվեստական ղեկավարը։ 1983 թվականից դերասանական վարպետություն է դասավանդում Սոֆիայի Նոր բուլղարական համալսարանում, 1995 թվականից՝ համալսարանի պրոֆեսոր։

1977 թվականին ամուսնացել է դերասան Յավոր Միլուշևի հետ։

## Պարգևներ
* Վառնայում բուլղարական ֆիլմերի փառատոնի գլխավոր մրցանակ, 1973 
* Բուլղարիայի վաստակավոր արտիստ, 1975 
* Բուլղարիայի ժողովրդական արտիստ, 1982
*  «Ստարա Պլանինա»  շքանշան, 2004

## Ծանոթագրություններ

## Գրականություն
* Кино: Энциклопедический словарь / Гл. ред. С. И. Юткевич Москва, Советская энциклопедия, 1987. - с. 252
* Цветана Манева // Актеры зарубежного кино. Выпуск 12. - Л.: Искусство, 1978.

## Արտաքին հղումներ
* Филмография на Цветана Манева на сайта bgmovies.net
* Биография на Цветана Манева на сайта theatre.art.bg
*  
*  Ցվետանա Մանևան ԿինոՊոիսկ կայքում
*  Ցվետանա Մանևան Кино-Театр կայքում

Կատեգորիա:Բուլղարացի դերասանուհիներ
Կատեգորիա:Բուլղարացի մանկավարժներ
Կատեգորիա:Բուլղարիայի ժողովրդական արտիստներ
Կատեգորիա:Բուլղարիայի խորհրդարանի պատգամավորներ
Կատեգորիա:Բուլղարիայի քաղաքական գործիչներ
Կատեգորիա:Թատրոնի դերասանուհիներ
Կատեգորիա:Կինոդերասաններ
Կատեգորիա:Հեռուստատեսային դերասանուհիներ
Երևանի աշխարհաքաղաքական ակումբ

**Երևանի աշխարհաքաղաքական ակումբ** (ԵԱԱ), Երևանում գործող գիտահետազոտական կազմակերպություն։ Ակումբի առաջնորդն ու գաղափարախոսը քաղաքագետ և վերլուծաբան Ռուբեն Բարենցն է, ակումբի ղեկավարը՝ Արման Բոշյանը։

## Գործունեություն
Ինչպես նշված է ակումբի պաշտոնական կայքում, այն զբաղվում է աշխարհաքաղաքականության, քաղաքագիտության, քաղաքական աշխարհագրության, գլոբալիստիկայի, էզոթերիկայի ոլորտներում գիտական և լուսավորչական գործունեությամբ։ Ակումբը «կազմակերպություն է ազատամիտ, Հայրենիքը, ազգը, ընտանիքը սիրող, մարդկության, և առաջին հերթին հայ և եղբայրական ազգերի ճակատագրին ոչ անտարբեր մարդկանց համար»։

Ինչպես նշված է ակումբի պաշտոնական կայքում, «այն չի խառնվում քաղաքական ինտրիգներին, խաղերի և իրադարձություններին ինչպես Հայաստանի ներսում, այդպես էլ արտասահմանում»։ Բացի այդ, ակումբը չի հարում որևէ քաղաքական կուսակցության, ուժի կամ թեկնածուի։ Ակումբի ներքին քաղաքական դիրքորոշումը չեզոք է՝ ԵԱԱ-ի անունից ելույթ ունենալու որևէ փորձերը առանց ներքին քաղաքական դիրքորոշման չեզոքության հանգեցնում են ակումբից հեռացման։

Ակումբը կազմակերպում է սեմինարներ, հրապարակային ելույթներ, գրքերի, հոդվածների ժողովածուների, պարբերականների հրատարակում, ինչպես նաև աջակցում է «այս թե այն հեղինակներին, գիտական աշխատողներին կամ ուղղակի ազգի հայրենասերներին»։

Ինչպես նշված է ակումբի պաշտոնական կայքում, ակումբի ֆինանսավորումը կատարվում է ակումբի անդամների ընկերակցական նվիրատվությունների միջոցով։

## Ղեկավարություն
Ակումբի ղեկավարը (այժմ՝ Արման Բոշյան), որոշումներ է կայացնում այս կամ այն միջոցառման, ելույթի, հրապարակման կայացման վերաբերյալ և ներկայացնում է այն խորհրդի քննարկմանը։ Ակումբի խորհուրդը քննարկում է ակումբի ընթացիկ խնդիրները և դրանց իրականացման ճանապարհները։

## Արտաքին հղումներ
* Պաշտոնական կայք 

## Ծանոթագրություններ

Կատեգորիա:Հայաստանի վերլուծաբանական կենտրոններ
Կատեգորիա:Ռուսական քարոզչություն